Ühisettepanek: NÕUKOGU MÄÄRUS, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid /* JOIN/2013/027 final - 2013/0332 (NLE) */





SELETUSKIRI (1) Nõukogu 23. märtsi 2012. aasta määrusega (EL) nr 267/2012[1] jõustatakse meetmed, mis on sätestatud otsuses 2010/413/ÜVJP, mis käsitleb Iraani vastu suunatud piiravaid meetmeid, muu hulgas nähes ette kõigi määruse VIII ja IX lisas loetletud isikutele, üksustele ja asutustele kuuluvate või nende omandis, valduses või kontrolli all olevate rahaliste vahendite ja majandusressursside külmutamise. (2) ... oktoobril 2013 võttis nõukogu vastu otsuse 2013/.../ÜVJP,[2] millega muudetakse nõukogu otsust 2010/413/ÜVJP ja kohandatakse kriteeriumi, mille alusel kantakse loetelusse isikud ja üksused, kes hoiavad kõrvale otsuse sätetest või neid sätteid rikuvad. (3) Nende meetmete rakendamiseks peab liit võtma täiendavad meetmed. (4) Välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EL) nr 267/2012. 2013/0332 (NLE) Ühisettepanek: NÕUKOGU MÄÄRUS, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP [3], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EL) nr 267/2012[4] jõustatakse meetmed, mis on sätestatud otsuses 2010/413/ÜVJP, muu hulgas nähes ette kõigi määruse VIII ja IX lisas loetletud isikutele, üksustele ja asutustele kuuluvate või nende omandis, valduses või kontrolli all olevate rahaliste vahendite ja majandusressursside külmutamise. (2) ... oktoobril 2013 võttis nõukogu vastu otsuse 2013/.../ÜVJP,[5] millega muudetakse nõukogu otsust 2010/413/ÜVJP ja kohandatakse kriteeriumi, mille alusel kantakse loetelusse isikud ja üksused, kes hoiavad kõrvale otsuse sätetest või neid sätteid rikuvad. (3) Kõnealune meede kuulub aluslepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (4) Määrust (EL) nr 267/2012 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 267/2012 muudetakse järgmiselt. Artikli 23 lõike 2 punkt b asendatakse järgmisega: „b) on isik, üksus või asutus, kes on vältinud või rikkunud käesolevat määrust, nõukogu otsust 2010/413/ÜVJP või ÜRO Julgeolekunõukogu resolutsiooni 1737 (2006), 1747 (2007), 1803 (2008) või 1929 (2010) või kes on loetellu kantud isikut, üksust või asutust sellisel vältimisel või rikkumisel abistanud;” Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 88, 24.3.2012, lk 1. [2] ELT L...,..., lk... [3] ELT L 195, 27.7.2010, lk 39. [4] ELT L 88, 24.3.2012, lk 1. [5] ELT L...,..., lk...